ജി സുധാകരനെപ്പോലെ അംഗീകാരമുള്ളവര് ആലപ്പുഴയിലില്ല സി.പി.എം പരസ്യ ശാസന സംഭവത്തില് സുധാകരനെ തുണച്ച് വെള്ളാപ്പള്ളി ചേര്ത്തല: സംസ്ഥാന കമ്മിറ്റി അംഗവും മുന്മന്ത്രിയുമായ സുധാകരനെതിരായ സി.പി.എം പരസ്യ ശാസന സംഭവത്തില് പ്രതികരണവുമായി എസ്.എന്.ഡി.പി. യോഗം ജനറല് സെക്രട്ടറി വെള്ളാപ്പള്ളി നടേശന്. ജി സുധാകരനെപ്പോലെ അംഗീകാരമുള്ളവര് ആലപ്പുഴയിലില്ലെന്ന് അദ്ദേഹം പറഞ്ഞു. സുധാകരന് നല്ല സംഘാടകനാണ്, നല്ല മന്ത്രിയുമായിരുന്നുവെന്നും വെള്ളാപ്പള്ളി പറഞ്ഞു. കമ്മ്യൂണിസ്റ്റ് പാര്ട്ടിയില് മുഖം നോക്കാതെ നടപടിയെടുക്കുന്നതാണ് രീതി. അതാണ് ജി സുധാകരനെതിരെ നടന്നതും. വഴിതടയല് സമരം ഏതുപാര്ട്ടി നടത്തിയാലും തെറ്റെന്നും വെള്ളാപ്പള്ളി പറഞ്ഞു. കെ.സുധാകരന് നേതൃത്വത്തില് വന്നപ്പോള് കൊമ്ബുകോര്ത്തിരുന്ന ചെന്നിത്തലയും ഉമ്മന് ചാണ്ടിയും ഒരുമിച്ചുവെന്നും വെള്ളാപ്പള്ളി മാധ്യമങ്ങളോട് പറഞ്ഞു. കഴിഞ്ഞ നിയമസഭ തെരഞ്ഞെടുപ്പില് അമ്ബലപ്പുഴ മണ്ഡലത്തിലെ തെരഞ്ഞെടുപ്പ് പ്രവര്ത്തനത്തിലെ വീഴ്ച ചൂണ്ടിക്കാട്ടിയാണ് മുതിര്ന്ന നേതാവും മുന്മന്ത്രിയും സംസ്ഥാന സമിതിയംഗവുമായ ജി. സുധാകരനെ സി.പി.എം പരസ്യമായി ശാസിച്ചത്. സംസ്ഥാന കമ്മിറ്റിയംഗത്തിന് യോജിച്ച രീതിയിലല്ല ജി സുധാകരന് പ്രവര്ത്തിച്ചതെന്നാണ് പാര്ട്ടി കണ്ടെത്തല്. തെറ്റ് ചെയ്തിട്ടില്ലെന്ന് സംസ്ഥാനകമ്മിറ്റിയിലും സുധാകരന് ആവര്ത്തിച്ചു. എന്നാല് നടപടിയെക്കുറിച്ച് മാധ്യമങ്ങളോട് പ്രതികരിക്കാന് ജി സുധാകരന് തയ്യാറായതുമില്ല. പക്ഷേ എകെജി സെന്ററിന്റെ പടവുകള് ഇറങ്ങുമ്ബോള് ജി സുധാകരന്റെ ശരീരഭാഷയില് ആ പ്രതിഷേധം ശബ്ദിച്ചിരുന്നു. വിജയിച്ച മണ്ഡലമായ അമ്ബലപ്പുഴയില് എച്ച് സലാം ഉന്നയിച്ച പരാതികള് ശരിയാണെന്ന് പാര്ട്ടി കമ്മീഷനും കണ്ടെത്തിയതോടെയാണ് സുധാകരനെതിരായ നടപടി. എളമരം കരീമും, കെ ജെ തോമസും ഉള്പ്പെട്ട അന്വേഷണ കമ്മീഷന് സെപ്റ്റംബറിലാണ് റിപ്പോര്ട്ട് സെക്രട്ടറിയേറ്റില് സമര്പ്പിച്ചത്. സമ്മേളന കാലമായിട്ടും ഇളവ് നല്കാതെ നേതൃത്വം സംസ്ഥാനകമ്മിറ്റിയില് റിപ്പോര്ട്ട് ചര്ച്ചക്ക് വച്ചു. സ്ഥാനാര്ത്ഥിയെ വിജയിപ്പിക്കാന് തക്ക രീതിയില് പ്രവര്ത്തിച്ചില്ല, സഹായ സഹകരണങ്ങള് നല്കിയില്ല തുടങ്ങിയ കണ്ടെത്തലുകള് കുറ്റപത്രമായി നിരന്നു. ഈ റിപ്പോര്ട്ട് സംസ്ഥാനകമ്മിറ്റി അംഗീകരിക്കുകയും ചെയ്തു. വിവാദങ്ങള്ക്ക് ശേഷം സംസ്ഥാനക്കമ്മിറ്റിയില് പങ്കെടുക്കാതെ വിട്ടുനിന്ന സുധാകരന് ഇടവേളക്ക് ശേഷം ശനിയാഴ്ചയാണ് എകെജി സെന്ററില് എത്തിയത്. സുധാകരനെ സഹകരിപ്പിക്കുന്നതില് എച്ച് സലാമിനും വീഴ്ച പറ്റിയെന്ന് പാര്ട്ടി കണ്ടെത്തിയിരുന്നു. എന്നാല് നടപടി ഏകപക്ഷീയമായതും സുധാകരന് ക്ഷീണമായി. സംസ്ഥാനക്കമ്മിറ്റിക്ക് ശേഷം ക്ലിഫ് ഹൗസില് എത്തി മുഖ്യമന്ത്രി പിണറായി വിജയനുമായും ജി. സുധാകരന് കൂടിക്കാഴ്ച നടത്തിയിരുന്നു. പാര്ട്ടി നടപടിയെക്കുറിച്ച് ഒന്നും പറയാനില്ലെന്നാണ് മുഖ്യമന്ത്രിയെ സന്ദര്ശിച്ച ശേഷം റസ്റ്റ് ഹൗസില് വച്ച് മാധ്യമങ്ങളോട് ജി സുധാകരന് പ്രതികരിച്ചത്. എന്തെങ്കിലും ഉണ്ടെങ്കില് പാര്ട്ടി സെക്രട്ടറിയോട് ചോദിക്കണം, അതാണ് നല്ലതെന്നും അദ്ദേഹം പറഞ്ഞിരുന്നു. Tags